Langt de fleste københavnere - otte ud af ti - bakker fortsat op om væksten i turismen i hovedstaden, og syv ud af ti oplever ikke nævneværdige problemer med de mange kinesere, amerikanere, tyskere og svenskere i gaderne.

Men samtidig er hver fjerde københavner til tider træt af de stadig flere turister.

Det er nogle af de foreløbige resultater af en undersøgelse, som turistorganisationen Wonderful Copenhagen offentliggør efter sommer.